VADÁSZ–TRAP  SZABÁLYZAT
(MSSZ Koronglövő szakági döntés alapján elfogadva)

VERSENYSZÁM

100 korong, egy nap alatt férfi, női, veterán és junior korcsoportban.
ÁLTALÁNOS SZABÁLYOK
Fegyver: 12-es kalibernél nem nagyobb öbnagyságú vadász vagy sportfegyver vállszíj nélkül.

                 A fegyverekbe egyidőben max. 2 db lőszer tölthető!

Lőszer:    12/70-es sörétes lőszer, max. 2,5 mm sörétátmérő, max. 28 gr. söréttöltet!

A verseny kezdete előtt páratlan számú zsűrit kell kijelölni.
A verseny előtt a pályát a zsűrinek át kell venni, a versenyzőknek be kell mutatni.

A rendezők köréből csak egy fő kerülhet a zsűribe!

Országos Bajnokság előtti napon a rendezők kötelesek edzéslehetőséget biztosítani a részt vevő versenyzőknek.

Lőtér paraméterei:

A vadász-trap verseny lebonyolítására alkalmas minden már meglévő olimpiai, amerikai trap, valamint minden olyan már meglévő egy gépes trap pálya, ahol a szükséges 5 (+1) lőállást el lehet helyezni. A vadász trap lebonyolításához egy gép is elegendő, ha az automata bolygógép. A lőállások mérete 1x1 méteres négyzet vagy 1 méter átmérőjű kör.

A lőállások a dobógép tengelyétől 10-15 méterre hátrafelé helyezkednek el egymástól 2-3 méter távolságban, egy sorban ill. félkörívesen.
Gépek beállítása:

Vízszintes irányban a korongok pályája maximum 90 fokos szöget zárhat be.

A dobások magassága min. 2 méter, max. 3 méter.

A magasság beállítása 10 méterre a dobógép tengelyétől előrefelé történik, először a magasságot utána a távolságot kell beállítani.

A gépek dobótávolsága:

10 méterre elhelyezkedő lőállások esetén a korongok dobótávolsága 60 méter.

15 méterre elhelyezkedő lőállások esetén a korongok dobótávolsága 55 méter.

A vadász-trap versenyek lebonyolítása

A versenyt sorozatokban (rottékban) kell lebonyolítani. 

Egy rotte maximum 6 versenyzőből áll.

A versenyzők lövésenként cserélik egymást, állandó jobbra forgással, mely az olimpiai trap

forgással megegyezik.

A korong kérése hanggal történik. A korongnak 0-1 mp-en belül meg kell jelenni.

Késleltetés nincs! A korong megjelenése előtt TILOS a fegyvert vállba venni.

A korong kérése tetszőleges állásból (vadászállás, csípőről), de a lővéseket kizárólag vállból lehet leadni. Minden korongra két lövés adható le.

Szétlövés
Az első három helyezés eldöntésére, sorsolás után, 25 korongos teljes rottéra kerül sor, további egyenlőség esetén, sorsolás után az olimpiai trap KO szabálya alkalmazható.

